
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.4/2004 privind acordarea de facilităţi fiscale pentru implementarea proiectelor privind extensia sistemelor de comunicaţii şi informatică ale NATO în România, cu care comisia noastră a fost sesizată în fond cu adresa Biroului Permanent nr.P.L.-X 35 din 3 februarie 2004.

	PREŞEDINTE,

Prof. dr. Florin Georgescu

RAPORT

asupra proiectului de Lege privind aprobarea Ordonanţei Guvernului nr.4/2004 privind acordarea de facilităţi fiscale pentru implementarea proiectelor privind extensia sistemelor de comunicaţii şi informatică ale NATO în România
Cu adresa nr.P.L.-X 35 din 3 februarie 2004, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.4/2004 privind acordarea de facilităţi fiscale pentru implementarea proiectelor privind extensia sistemelor de comunicaţii şi informatică ale NATO în România.
La întocmirea raportului s-a avut în vedere avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezentul proiect de Lege are ca obiect de reglementare acordarea de facilităţi fiscale în vederea pregătirii condiţiilor necesare implementării proiectelor privind extensia sistemelor de comunicaţii şi informatică ale NATO în România.
Comisia propune plenului adoptarea proiectului de Lege, întrucât în cadrul efortului de pregătire a aderării României la NATO, asigurarea disponibilităţii, în mai 2004, a capabilităţilor de comunicaţii între România şi structurile Alianţei, este considerată prioritară, iar pentru implementarea acestui obiectiv a fost demarat proiectul de instalare a Punctului de prezenţă NATO în România, proiect care asigură finanţarea şi instalarea echipamentelor precum şi coordonarea întregului proces de operaţionalizare a sistemului.

Potrivit prevederilor constituţionale, proiectul de lege face parte din categoria legilor ordinare.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.
La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentantul Ministerului Apărării Naţionale, domnul maior Ilie Ion, care a susţinut forma rezultată din prezentul raport.

In urma examinării proiectului de Lege privind aprobarea Ordonanţei Guvernului nr.4/2004 privind acordarea de facilităţi fiscale pentru implementarea proiectelor privind extensia sistemelor de comunicaţii şi informatică ale NATO în România, în şedinţa din 4 februarie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Experţi parlamentari:

               Onete Alexandru

               Măţan Ofelia

